دادا بھائی نوروجی

دادا بھائی نوروجی (ولادت: 4 ستمبر 1825ء - وفات: 30 جون 1917ء) پارسی مذہب سے تعلق رکھنے والے ایک ہندوستانی سیاست دان اور سماجی لیڈر تھے۔ انہوں نے سب سے پہلے اس حقیقت کی نشان دہی کی تھی کہ تجارت کی آڑ میں برطانیہ ہندوستان کی دولت لوٹ رہا ہے۔ ان کی کتاب Poverty and Un-British Rule in India میں بڑی تفصیل کے ساتھ ہندوستانی دولت کی برطانیہ منتقلی کی وضاحت درج ہے۔ انہوں نے بتایا کہ نو آبادیاتی نظام کے تحت ہندوستان کی ساری دولت کا برطانیہ پہنچ جانا اور بدلے میں کچھ بھی واپس نہ ملنا ہی ہندوستان میں غربت کا باعث ہے۔

1894ء میں مہاتما گاندھی نے نورو جی کو خط میں لکھا کہ "ہندوستانی آپ سے ایسی ہی امیدیں رکھتے ہیں جیسی بچے باپ سے رکھتے ہیں۔ یہاں واقعی ایسی توقعات ہیں۔"

ڈرین تھیوری اور غربت 
دادا بھائی نوروجی نے ہندوستان سے برطانیہ کی جانب دولت کے بہاو کی چند وجوہات کی نشان دہی کی تھی۔
 ہندوستان کی حکومت غیر ملکی ہے۔
 ہندوستان میں بسنے کے خواہش مند نئے لوگ نہیں آتے۔ ایسے نئے آنے والے لوگ معیشت کے لیے مزدوری اور سرمائیہ لاتے ہیں۔
 سرکاری ملازمین اور فوج کے اخراجات ہندوستان کی آمدنی سے پورے کیے جاتے ہیں۔
 ہندوستان کے اندر اور غیر ممالک میں برطانوی سلطنت کی توسیع کے اخراجات ہندوستان کو برداشت کرنے پڑتے ہیں۔
 آزادانہ تجارت کے نام پر ہندوستان کا استحصال کیا جا رہا ہے۔ ہندوستانی مال سستا خریدا جاتا ہے اور برطانوی مال مہنگا بیچا جاتا ہے۔
 اچھی تنخواہوں کی ملازمتیں صرف غیر ملکیوں کودی جاتی ہیں جو اس رقم کو ہندوستان میں خرچ نہیں کرتے اور آخر کار اپنے ساتھ واپس لے جاتے ہیں۔
 ریلوے سے ہونے والی خطیر آمدنی پر ہندوستان کا کوئی حق نہیں ہے۔

مزید دیکھیے 
 ہوم چارجیز
 برطانوی ایسٹ انڈیا کمپنی
 جنگ پلاسی
 جلیانوالہ باغ قتل عام

بیرونی ربط 
 Drain of wealth
 Poverty and Un-British Rule in India

حوالہ جات 

1825ء کی پیدائشیں
1917ء کی وفیات
انیسویں صدی کے ہندوستانی سیاست دان
انڈین نیشنل کانگریس کے صدور
پارسی نسل کی برطانوی شخصیات
گجراتی شخصیات
ممبئی کی پارسی شخصیات
ممبئی کے سیاست دان
مملکت متحدہ ارکان پارلیمان 1892–95ء
مہاراشٹر سے انڈین نیشنل کانگریس کے سیاست دان
پارسی شخصیات
ممبئی کی کاروباری شخصیات
بھارتی نژاد انگریز شخصیات
ویکی ڈیٹا سے مطابقت رکھنے والی مختصر تفصیل
ایلفن سٹون کالج کے فضلا